
R E F E R A T

privind aprobarea Contractului de Asociere dintre Municipiul Timişoara 

şi Fundaţia Regională de Interes Public – Sine Ira 

în vederea organizării proiectului "Identificarea şi diminuarea factorilor de risc 

în şcolile din municipiul Timişoara"

Conform adresei SC2008-007468/07.04.2008 prin care Fundaţia Regională de Interes Public – Sine Ira intenţionează să organizeze proiectul "Identificarea şi diminuarea factorilor de risc în şcolile din municipiul Timişoara", propunem aprobarea contractului de asociere dintre Municipiul Timişoara şi Fundaţia Regională de Interes Public – Sine Ira pentru organizarea acestui eveniment.
Proiectul constituie de fapt o campanie de identificare a factorilor de risc în şcolile din municipiul Timişoara şi a metodelor şi mijloacelor de diminuare a acestora. Pentru a atinge rezultatele dorite, acţiunea va debuta cu un studiu care să stabilească aceşti factori, cauzele şi dimensiunea lor. De asemenea, se impune stabilirea unor metode şi mijloace de reducere a acestor factori de risc, pentru a fi prezentate autorităţilor cu responsabilităţi în domeniu şi a ale oferi astfel posibilitatea de a le folosi în campaniile ce le vor desfăşura.
Prin urmare, propunem alocarea sumei de 5.000 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

